Wp/shi/Ayyur azggʷaɣ amɣribi
Ayyur azggʷaɣ amɣribi (s taɛrabt: الهلال الأحمر المغربي) iga yat tamsmunt tamɣribit tla tamssugurt tanammast nns ɣ tamaẓunt Rrbaṭ, d teṭṭaf ayyawn d ammasn ɣ kraygat timdinin n tmazirt n Lmɣrib. Tbda ass n 24 n wayyur wis sin d mraw n usggʷas 1957[1]. Tbidd tamsmunt f kigan d igran d ar tlɛab agudi n laḍwaṛ slawann akkʷ ɣ mad izdin d tdusi, tadusi n wamun, ijijji, d asngdwi nɣ asnjm d talilt, d asmuttg n willi swurin ɣ tdusi[2].
Tawuri
Ar taws tamsmunt n Wayyur azggʷaɣ amɣribi i ibuda uɣrimn d isrdasn ɣ kigan d igran nna dar illa uzday d tadusi n middn d inmuran. D teṭṭaf ula tazdayt d imsackanin d agudi n tasgiwin d timrsal unbiḍn d timawasin ula nttni.[3]
Ar tskar tamsmunt n Wayyur azggʷaɣ amɣribi asnmala ula i isuyas n usfrk d ijijji amnzu d aḥḍḍu nɣ aray zɣ aṭṭann d timuḍan d usbddi nnsnt, d tkcm tamsmunt ula ɣ timsarin inamunn d asmnid n tibidda d tiwizi tanfgant i middn nna d ikkan afus d ungisn n ingasn d tiwaɣitin.[4]
Tiɣbula
Isaɣuln
- ↑ ( fr ) Liste des associations reconnues d'utilité publique [timḥḍit]
- ↑ ( ar ) Umlan f Wayyur azggʷaɣ amɣribi
- ↑ ( ar ) Tawuri n Wayyur azggʷaɣ amɣribi
- ↑ ( ar ) دورة تكوينية لفائدة منقذي الهلال الأحمر المغربي - Mapmarrakech.ma
kab_Latn kab_Latn kab_Latn kab_Latn kab_Latn fij_Latn taq_Latn fra_Latn kab_Latn kab_Latn ara_Arab